Boris Johnson sacrifică evenimentele sociale ca să țină școlile deschise. Noile restricții intră în vigoare de azi.
Începând de astăzi, grupurile mai mari de șase oameni sunt interzise în Regatul Unit. Guvernul lui Boris Johnson sacrifică evenimentele sociale să țină școlile deschise. Marea Britanie este pe locul 1 în Europa la decese din cauza COVID-19.
Gata cu petrecerile mari începând de astăzi în Marea Britanie. Nu vor mai avea voie să se adune în același loc mai mult de șase oameni. Măsura este valabilă atât pentru spații deschise, cât și pentru cele închise.Restricția îi afectează și pe jumătate de milion de români care locuiesc în Regatul Unit. Cu aproape 42.000 de decese, Marea Britanie este pe locul cinci în lume și pe locul întâi în Europa.Robert Buckland, ministrul britanic al Justiției: "Cred că ceea ce facem noi acum este să prioritizăm școlile, universitățile și economia. Accentuăm faptul că ocaziile sociale sunt importante și, bineînțeles, ocaziile de familie sunt deosebit de importante, dar că ele sunt și trebuie să fie pe locul doi.".